39. schôdza NR SR - 4.deň - A. dopoludnia
Dátum: 2025-09-12
Poslanec: Matovič, Igor (SLOVENSKO)
Druh vystúpenia: Vystúpenie v rozprave

74. Kolegovia, kolegyne, chcem využiť túto príležitosť, keďže blíži sa Damoklov meč, lebo prichádza tretia konsolidácia alebo tretie ožobračovanie ľudí, možno za pár minúť. Teda začnime debatu z pera toho slávneho umelca, maliara, ktorý tak nejako zhodou okolností insitný maliar sa objavil ako minister financií a už tretí rok sem prichádza s plánom, ako teda on ide zásadne znížiť zadlžovanie Slovenskej republiky, lebo on zdedil v katastrofálnom stave verejné financie. Viete, aká je skutočnosť? Keď teda tu porovnával, on sa tu snažil porovnávať, ako klesla inflácia medzi rokom 2023 a 2024, zároveň povedal teda, že na základe jeho snahy. V skutočnosti všade, kde môžu, sa vyhovárajú, že minister vlastne nemá žiaden vplyv na infláciu. To hovoril Takáč. Keď ho Julo Jakab usvedčil z toho, že tu klamal ľudí o tom, ako strašne zlacnia potraviny, tak zrazu snažil sa, snažil sa, spravil dve fejkové tlačovky, dva fejkové nákupy, keď ho Julo usvedčil, že klamal jak obyčajný klamár, jak obyčajný smerák, tak potom zrazu Takáč povedal, že viete čo, no tak vlastne minister pôdohospodárstva nemá nič s cenami, to viete, to obchodníci, ja muzikant. Ale ako znel ten kľúčový sľub pred voľbami, na čo ste lákali svoje ovečky? Neboli to náhodou sľuby, že keď chcete lacnejšie potraviny, voľte HLAS? Nebol na nich vycapený ten akože prezident? Pellegrini? Nebol toto kľúčový oblb na vašich voličov, o ktorom ste veľmi dobre vedeli, že to neviete spraviť, lebo ste neschopní. Ale s týmto ste podviedli vašich voličov. To bol ten najkľúčovejší sľub, aký ste dali. Toho to bolo tisícky bilbordov po celom Slovensku. Ale od volieb nebol ani jeden jediný mesiac, kedy by ceny potravín klesali. Keď my sme vládli v čase, kedy v celej Európe kvôli vojne, Putinovej vojne, kvôli vojne kamaráta vášho predsedu Fica, ktorý si povedal, že ukradne vedľajšiu zem, lebo on si povedal, že mu to patrí, lebo v svojej senilite dostal chuť, že bude kradnúť aj cudzie územie a kvôli tomuto len začali rásť ceny potravín, tak tento tu insitný maliar, zhodou okolností dnes omylom minister financií, tak on hovoril o tom, že tu Matovič umelo zvyšuje ceny potravín na Slovensku a oni, keď budú vládnuť, prudko ceny potravín klesnú, lebo oni vedia, ako sa to robí a ten Matovič to vôbec nevie, ako sa to robí. No a vidíme teda, dostali ste sa k moci. Ani jeden mesiac ste neznížili teda tie umelo zvýšené ceny potravín a každým jedným mesiacom vám rastú. A on sa sem ešte bez hanby postaví a ide 5-6 položiek povedať, že tam klesli tie ceny potravín. Ale ľudia si nekupujú 5-6 vecí, lebo potom asi by im niečo chýbalo v tom jedálničku a kupujú si celé spektrum potravín a dokopy tie potraviny prudko rastú. Ale ja som sa rozhodol tu vystúpiť nie kvôli insitnému maliarovi, to akože to je škoda, škoda reči. Ale keď som videl, že tá veštkyňa Vaľová sa tu zrazu prihlásila a dala tu dvojminútovú reč alebo ja neviem, ako to nazvem, tých hoaxov, konšpirácií a bludov, kde tu rozprávala o tom, že tu sú vlastne nejaké skryté sankcie voči Slovensku a kvôli tomu sú ceny potravín väčšie. Keď tu blúznila o tom, že Poliaci, lebo Poliaci majú vyššie dotácie na potraviny. Dotácie na potraviny, to som ešte nečul. Ja neviem o tom, že by aj na Slovensku boli dotácie na potraviny. Keď, tak áno, sú tu priame platby alebo nepriame platby pre pôdohospodárov, ale keďže vy ich rozkrádate vo veľkom a o tom sú práve tie haciendy, kde ste rozkradli stovky miliónov eur, ktoré mali skončiť u farmárov, aby si kúpili lacnejšie traktory a aby potom mohli lacnejšie predať tú svoju úrodu spracovateľom, potravinárom, aby ľudia mohli mať lacnejšie potraviny. Ale keďže vy ste tie prachy, ktoré mali ísť farmárom, ukradli a z toho ste si postavili haciendy, tak logicky, že tí farmári si museli kúpiť za plnú cenu kombajny a traktory, a tým pádom aj za plnú cenu vyfakturovať, vyúčtovať tie svoje produkty potravinárom, aby ich spracovali a následne aby ich predali ľuďom. Čiže keď tu niekto v tejto sále je zodpovedný za to, že ľudia kupujú o polovičku, že sa nehanbíte, o polovičku drahšie potraviny ako v Poľsku, tak je to presne každý jeden z vás, kto tu slepo len zato, aby dostával 6 litrov mesačne, stláča tlačítka celé roky a kryje mafiu, ktorá vo veľkom rozkráda peniaze určené pre farmárov a kryjete to, že tieto peniaze sa vytunelujú a systematicky tunelujú na vaše haciendy. Že sa vy nehanbíte! A tento, chcel by som povedať, tajtrlík, ale to sem asi nepatrí, také slová používať. Tak poviem teda mu iba... (Prerušenie vystúpenia časomerom.) Danko, Andrej, podpredseda NR SR Skúste nie osobne, pán poslanec. Igor, Matovič, poslanec NR SR Povedal som, že, že chcel som povedať, ale nepoviem to. Danko, Andrej, podpredseda NR SR Beriem vaše ospravedlnenie, dobre? Nech sa páči. Igor, Matovič, poslanec NR SR Presne tak. Čiže, zabudol som myšlienku. Jáj, že chcel som povedať tajtrlík, ale teda že iba insitný maliar mu budem hovoriť. Tento insitný maliar tu roky, keď sme my vládli počas najťažších kríz a keď sme mali priemerný deficit 4 miliardy eur a dokázali sme z toho ufinancovať všetky krízy a on tu si robil tlačovečky, ako teda on, on, on, on to vie. On by so 17-timi miliardami, čáry-máry on by robil v rozpočte. Teraz má dvakrát viac, on má dvakrát viac. Chápete to? A kde to ľudia cítia? Urobí ešte 7-miliardový dlh, čo je skoro dvojnásobok alebo teda keď dobre počítam, je to 75 % vyšší deficit aj predminulý rok, aj minulý rok, aj tento rok. 7 miliárd bum, bum, bum. Tri roky od volieb postupne, čo uplynú a žiadne krízy nemáte. Vy tu nemáte plyn za 300 eur, vy ho máte teraz tuším okolo 40. Vy tu nemáte elektriku za 1 200, kam to vyletelo nám. Vy ju máte za 112-krát lacnejšiu. Dotujete dramaticky, dramaticky menej. My sme dali 3 a pol miliardy ročne na dotáciu energií. A napriek tomu, že sme tu mali energetickú krízu, že tu bol covid, milióny testov, milióny očkovaní, obrovské škody, milión ľudí doma, ktorí nepracovali a dostávali kurzarbeit, čiže prácu za to, že nemali prácu, ale dostávali 80 % svojej mzdy, všetko sme ufinancovali a ten hnusný, neschopný Matovič, doriti, jak je to možné, urobil iba 4 miliardy eur ročný deficit. A tento boh financií, samozvaný boh, samozrejme, tak on robí 7 miliárd každý jeden rok, každý jeden rok bez akejkoľvek krízy. Nemá ani covid, nemá ani vojnu na Ukrajine, lebo my sme áno, pomáhali Ukrajine, on jej nepomáha. Vy tam iba kamarátom dávate vo veľkom, aby vyvážali zbrane, aby sa z nich stávali miliardári, čiže vyvážate ešte viacej zbraní ako my, ale robíte biznis, biznis pre seba a do vlastných kešení. Nemá energetickú krízu. Má 10 rázy nižšie ceny energie, ako sme mali my, ktoré sme museli dotovať, aby ľudia na to nedoplatili. Nemá extrémnu infláciu, ktorú sme mali my a celá Európa kvôli tomu bláznovi Putinovi, vašemu kamarátovi. Nemá žiadne krízy, nemá utečeneckú krízu, kde sme museli financovať všetko možné, lebo sa nám sem hrnuli státisíce ľudí. Čiže nemá žiadnu krízu a robí dlh každý jeden rok 7 miliárd eur, 7 miliárd eur, 7 miliárd eur, 7 miliárd eur. Za tri roky tento neschopák urobil 21 miliárd eur dlhu. Ja za tri roky najťažších kríz 12 miliárd eur dlhu, 12 miliárd eur dlhu. A ufinancoval som všetky krízy. Ako je to možné? Ako je to možné? No viete, ako to je možné? Lebo jednoducho vy považujete verejné financie za lup. Vy si poviete, že keď sa dostanete k hrantu, tak ako sa treba správať pri hrante? No ako prasa. Tak idem to vyžrať... (Prerušenie vystúpenia predsedajúcim.) Danko, Andrej, podpredseda NR SR Pán poslanec. Igor, Matovič, poslanec NR SR A jednoducho idem vytunelovať tie peniaze na účty svojich známych. A presne takto fungujete. 2 miliardy eur, preboha, normálne 2 miliardy ukradnúť chorým ľuďom z peňazí určených na liečbu chorých ľudí pri záchrankovom tendri? 46 miliónov necháte Šutajovi Eštokovi len tak hodiť kamarátovi, aj keď, to je jedno, Fero, že nemáš mobil, že nemáš číslo, že nemáš web, to je jedno, založ firmu, ja ti dám zákazku za 46 miliónov a vieš čo, čo by si spravil, vieš čo? Tie hasičské striekačky nejaké. Vieš? Dones to, však nech to má kolesá, nech to hore strieka. Dones niečo, však už nejaké dáš, ja ti dám za to 46. Vieš, ja som teraz na zdroji, jako taká žaba a jednoducho ja ti dám 46 miliónov, vieš, lebo vyhraj voľby, môžeš všetko. Z cudzieho krv neteče, čo tam, srať tam na životy, keď tam niekomu horí búda. To je jedno, že tam tá hasička, striekačka nedôjde. To je jedno, že sa to rozpadne po ceste, to je jedno, že to... (Prerušenie vystúpenia časomerom.)